open-index/open-wikipedia-markdown huggingface dataset:
Senųjų Macelių pilkapynas

**Senųjų Macelių pilkapynas** – pilkapių sankaupa pietryčių Lietuvoje, Šalčininkų rajone, Baltosios Vokės seniūnijoje, 0,7 km į vakarus nuo Senųjų Macelių, Rūdninkų girioje. Valstybinės reikšmės archeologinis paminklas.

Pilkapyną sudaro ~30 pilkapių (dalis apardyta), apkastų duobėmis ar grioviais. Juose rasta IX–XII a. degintinių žirgų kapų. Įkapes sudaro žirgininkystės reikmenys (balnakilpės, žąslai, grandelės, sagtys, kamanų geležiniai apkalai, žalvariniai skambalėliai).
 
Senųjų Macelių pilkapyną 1933 m. tyrė Helenos Cehak-Holubovičovos vadovaujami Vilniaus universiteto archeologai. Radiniai saugomi Lietuvos nacionaliniame muziejuje.

## Šaltiniai
Adobe Premiere Elements

**Adobe Premiere Elements** – video redagavimo programa, sukurta kompanijos Adobe Systems. Tai supaprastinta programos Adobe Premiere Pro versija, skirta pradedantiems vartotojams. Pradiniame ekrane siūlomos klipų tvarkymo, redagavimo ir automatinio filmukų kūrimo galimybės. Premiere Pro projektų failai nėra suderinami su Premiere Elements projektų failais.

Dažnai platinama kartu su Adobe Photoshop Elements programa. 2006 m. tai buvo labiausiai perkama video redagavimo programa. Jos pagrindiniai konkurentai: Final Cut Express, AVS Video Editor, PowerDirector, Pinnacle Studio, Sony Vegas Movie Studio, Sony Vegas, Corel VideoStudio, iMovie.

Priešingai nei konkurentai, Premiere Elements gali apdoroti neribotą kiekį video ir audio takelių, pasižymi daugeliu pagrindinių kadrų animacijos efektų, taikomų kiekvienam klipui, taip pat vaizdo vaizde, kelių kadrų komponavimo vienoje kompozicijoje (*chromakey*) galimybėmis. Programai suteikiamos papildomos galimybės daugeliu trečiųjų šalių įskiepių (Premiere Pro, Adobe After Effects,Virtual Studio Technology). Joje taip pat yra realaus laiko vaizdo perteikimo funkcija, kuri leidžia vartotojui akimirksniu peržiūrėti keitimus, padarytus vaizdo juostoje.

Premiere Elements veikia su Windows XP, Windows Vista, Windows 7 pradedant versija 3.0.2 ir Windows 8. Nuo versijos 9.0 Premiere Elements prieinama ir Mac OS X.

Adobe Premiere Elements 1.0 išleista 2004 m.

## Šaltiniai

## Nuorodos

* Sąrašas:Vaizdo redagavimo programos
* Oficiali svetainė
Kazimieras Beržanskis

**Kazimieras Beržanskis** (1899 m. birželio 5 d., Luokės valsčiuje, Telšių aps., Kauno gubernija., Rusijos imperija – 1949 m. vasario 4 d. Dišlių k., Alsėdžių vls., Plungės aps.) – Lietuvos kariuomenės savanoris kūrėjas, ūkininkas, partizanas, Žemaičių apygardos Alkos rinktinės Alsėdžių kuopos būrio vadas.

Dalyvavo savanoriu Lietuvos nepriklausomybės kovose. Išėjęs į atsargą, prie Luokės gavo žemės ir miško. 1922 m. susituokė su Liudvika Stonkute, su kuria susilaukė dukterų Joanos (g. 1926 m.) ir Severinos Nemūros (g. 1933 m.).

Vedęs persikėlė gyventi į žmonos ūkį Žvirblaičiuose, kuriame sėkmingai ūkininkavo, pasistatė naują erdvų gyvenamąjį namą, į kurį šeima persikėlė 1939 m. Ūkininkaudamas dalyvavo visuomeniniame ir politiniame valsčiaus gyvenime, priklausė Lietuvių tautininkų sąjungai.

Po Antrojo pasaulinio karo tapo partizanų rėmėju. Jo namuose veikė Lietuvos laisvės armijos Žemaičių apygardos štabas, kurį 1947 m. balandžio 9 d. apsupo ir sunaikino MGB Plungės valsčiaus poskyrio stribai ir MGB kariuomenės grupuotė.

Sodybos savininkui pavyko pasislėpti. Jis tapo Žemaičių apygardos Alkos rinktinės partizanu *Kęstučiu*, priklausė Alsėdžių kuopai, buvo paskirtas būrio vadu. Žuvo 1949 m. vasario 4 d. Rukundžių miške, Dimšlių k., Alsėdžių vls., Plungės aps., įrengtame bunkeryje, jį apsupus MGB kareiviams ir stribams. 

Atminimas įamžintas Alsėdžių partizanų laidojimo vietoje 2004 m. pastatytame paminkle.

## Šaltiniai

## Nuorodos
* Paminklai. Plungės rajono savivaldybė. Telšių miškų urėdija. Platelių girininkija. Žemaitijos nacionalinis parkas. Rukundžių rezervatas. 2039 kvart. 20;21 sklypas (Dišlių kaimas)
* Lietuvos laisvės armijos kovos Žemaitijoje
Napoleonas Kaunackis

**Napoleonas Kaunackis** (1914 m., Kivylių dvare, Skuodo vls., Telšių aps., Kauno gub., Rusijos imperija – 1945 m. birželio 4 d. Skirpsčių k., Alsėdžių vls., Telšių aps.) – Lietuvos kariuomenės karininkas, Lietuvos laisvės armijos Žemaičių legiono partizanas.

Baigęs 1931 m. vokišką Klaipėdos Luizės gimnaziją, Vokietijoje studijavo humanitarinius ir karo mokslus. Grįžęs dirbo Lietuvos kariuomenės generaliniame štabe. Pirmosios sovietų okupacijos pradžioje į atsargą buvo išleistas turėdamas kapitono karinį laipsnį.

Artėjant sovietų kariuomenei, 1944 m. iš Kauno persikėlė gyventi pas žmonos gimines į Rotinėnus. Rusams užėmus Žemaitiją, slapstydamasis nuo NKVD kartu su svainiais Jonu Paulausku ir Aleksandru Jonaičiu gyveno nelegaliai, o 1945 m. vasario mėn. išėjo į mišką, įsijungė į Lietuvos laisvės armijos Žemaičių legioną. Vokiečių ir anglų kalbas mokėjęs N. Kauneckas buvo rekomenduotas į legiono štabą ryšiams su užsieniu. Atvykęs į Skirpsčių ūkininko Pociaus sodyboje veikusį štabą, 1945 m. birželio 4 d. pateko į enkavedistų surengtą pasalą. Per susišaudymą buvo sunkiai sužeistas, pateko į saugumiečių rankas ir tardomas buvo nušautas.

Atminimas įamžintas Alsėdžių partizanų laidojimo vietoje 2004 m. pastatytame paminkle.

## Šaltiniai
Klaipėdos–Pagėgių geležinkelis

**Geležinkelis Klaipėda–Pagėgiai** – geležinkelio linija Lietuvoje. Pratęsimas jungiasi su Kaliningrado srityje esančia Tilže. Atkarpoje tarp Klaipėdos ir Šilutės kursuoja keleiviniai traukiniai.

## Istorija

2012–2015 m. atlikti geležinkelio linijos atnaujinimo darbai. Projekto vertė – 94,5 milijonai litų.

## Stotys
Didesnės geležinkelio stotys linijoje:
* Klaipėdos geležinkelio stotis
* Rimkų geležinkelio stotis
* Vilkyčių geležinkelio stotis
* Šilutės geležinkelio stotis
* Stoniškių geležinkelio stotis
* Pagėgių geležinkelio stotis

## Tiltai
Žymesni geležinkelio tiltai linijoje:
* Klaipėdos geležinkelio tiltas
* Laistų geležinkelio tiltas, 10+473 km
* Priekulės geležinkelio tiltas, 23+625 km
* Stragnų geležinkelio tiltas, 24+628 km 
* Šilininkų geležinkelio tiltas, 27+566 km
* Šilutės geležinkelio stoties pėsčiųjų tiltas
* Šilutės geležinkelio tiltas, 50+717 km 
* Velnežerio geležinkelio tiltas
* Užlenkio senvagės geležinkelio tiltas
* Tilžės geležinkelio tiltas

## Šaltiniai
Radviliškio–Daugpilio geležinkelis

**Radviliškio–Daugpilio geležinkelis** (carmečiu ***Radviliškio–Kalkūnų geležinkelis***) – geležinkelio linija tarp Radviliškio Lietuvoje ir Kalkūnų (Daugpilio) Latvijoje.

## Istorija

Linija nuo Radviliškio iki Kalkūnų (dabar Gryva, Daugpilio miesto dalis) nutiesta 1873 m. kaip geležinkelio Liepoja–Romnai atšaka. Ją ėmėsi planuoti Vyriausioji Rusijos geležinkelių draugija, tačiau dėl finansinių problemų darbai ir koncesija buvo perduoti Liepojos geležinkelio bendrovei. 1872 m. spalio 12 d. patvirtintas geležinkelio planas, geležinkeliui tiesti buvo naudojami Anglijoje pagaminti bėgiai. 

Ruožas atidarytas 1873 m. liepos 1 d., kai geležinkeliu pravažiavo pirmasis traukinys, oficialus atidarymas įvyko  ir reguliarūs reisai prasidėjo lapkričio 1 d. Linijos ilgis siekė 199,7 km arba 186,1 varsto. Ruože buvo 7 stotys, priskirtos dviem kategorijoms:
* II kategorija – Radviliškio GS ir Kalkūnų GS,
* IV kategorija – Šeduvos GS, Labos GS, Panevėžio GS, Subačiaus GS, Slavinčiškio GS, Panemunėlio GS, Rokiškio GS, Obelių GS.

Pirmojo pasaulinio karo metu kraštą užėmus vokiečiams, 1915 m. rugpjūtį–rugsėjį 1524 mm geležinkelio vėžė nuo Radviliškio iki Eglainės palaipsniui perkalta į europinę. 1919 m. rugsėjį Panevėžio–Obelių–Eglainės linija atiteko Lietuvai, kadangi ši išvijo iš krašto bolševikus.

Užėjus sovietams, 1940 m. pabaigoje Obelių–Radviliškio ruožo vėžė vėl perkalta į sovietinę.

2001 m. keleivinių traukinių eismas iš Šiaulių dėl mažo keleivių srauto sutrumpintas iki Rokiškio, 2022 m. - iki Panevėžio. 2010 m. Vyriausybė nutarė uždaryti Obelių geležinkelio stotį motyvuodama galimu AB „Lietuvos geležinkeliai“ lėšų sutaupymu ir krovininių traukinių pagreitėjimu.

## Struktūra

Nuo Linkaičių visas ruožas vienkelis (tarp Rokiškio ir Obelių buvęs antrasis kelias išardytas ~2002 m.), naudojama pusiau automatinė blokuotė.

## Stotys

* Radviliškio geležinkelio stotis
* Linkaičių geležinkelio stotis
* Šeduvos geležinkelio stotis
* Labos geležinkelio stotis
* Labučių geležinkelio stotis
* Dapšionių geležinkelio stotis
* Gustonių geležinkelio stotis
* Panevėžio geležinkelio stotis
* Kaubariškio geležinkelio stotis
* Karsakiškio geležinkelio stotis
* Bygailių geležinkelio stotis
* Subačiaus geležinkelio stotis
* Radžiūnų geležinkelio stotis
* Kupiškio geležinkelio stotis
* Skapiškio geležinkelio stotis
* Kepuriškio geležinkelio stotis
* Panemunėlio geležinkelio stotis
* Tindžiulių geležinkelio stotis
* Rokiškio geležinkelio stotis
* Obelių geležinkelio stotis
* Šapelių geležinkelio stotis
* Eglainės geležinkelio stotis
* Alūkstos geležinkelio stotis
* Sventės geležinkelio stotis
* Gryvos geležinkelio stotis
* Daugpilio geležinkelio stotis

## Šaltiniai
Ryder taurė

**Ryder Taurė** () – kas dvejus metus vykstantis tarptautinis golfo turnyras, kuriame varžosi JAV ir Europos komandos. Kiekvieną kartą turnyro vieta keičiasi tarp JAV ir Europos golfo klubų. Turnyro pavadinimas duotas nuo anglų verslininko, golfo entuziasto Samuel Ryder, kuriam ir kilo idėja surengti tokias varžybas.

Pirmasis Ryder Taurės turnyras įvyko 1927 m. tarp JAV ir Anglijos komandų. Pirmas penkias taurės varžybas laimėjo Anglijos komanda, o po II pasaulinio karo dominavo JAV rinktinės. Nuo 1979 m. Anglijos komandą užėmė bendra Europos golfo žaidėjų komanda. Daugiausiai pergalių per visą turnyro istoriją yra laimėję amerikiečiai (25 pergalės).

Ryder Taurės turnyras kartu su Prezidentų Taurės varžybomis yra išimtis iš šiuolaikinių sporto varžybų – čia dalyvaujantys profesionalūs sportininkai negauna jokio atlygio ar piniginio prizo, nepaisant to, kad turnyrai sutraukia didelį TV ir reklamos užsakovų dėmesį.

2014 m. Europos komanda laimėjo turnyrą trečią kartą iš eilės.

## Nuorodos
* Oficiali svetainė

## Šaltiniai
Even Flow

**Even Flow** – amerikiečių alternatyvaus roko grupės „Pearl Jam“ daina. Muziką dainai parašė grupės gitaristas Stone Gossard, o žodžius – vokalistas Eddie Vedder. Daina buvo išleista 1992 m. balandį kaip antrasis albumo „Ten“ singlas. Daina pasiekė trečiąją vietą „Billboard Mainstream Rock Tracks“ tope. 2004 m. ji buvo įtraukta į geriausių grupės dainų rinkinį „Rearviewmirror (Greatest Hits 1991–2003)“. Kartu single buvo pridėtos dainos „Dirty Frank“ ir „Oceans“.

Dainai buvo sukurtas vaizdo klipas, kuriame grupė koncerto metu atlieka dainą. „Rolling Stone“ žurnalas dainai skyrė 77-ąją vietą 100 geriausių gitarinių dainų sąraše. Daina yra dažniausias grupės atliekamas kūrinys, iš viso koncertų metų sugrotas virš 700 kartų.

## Dainų sąrašas
;CD (JAV, Australija, Austrija, Brazilija ir Vokietija) bei kasetė (Australija)
# „Even Flow“ (Eddie Vedder, Stone Gossard)&nbsp;– 4:53
# „Dirty Frank“ (Dave Abbruzzese, Jeff Ament, Gossard, Mike McCready, Vedder)&nbsp;– 5:32
# „Oceans“ (remix) (Vedder, Gossard, Ament)&nbsp;– 2:46

;CD (JK) ir 12" vinilas (JK)
# „Even Flow“ (nauja versija) (Vedder, Gossard)&nbsp;– 5:04
# „Dirty Frank“ (Abbruzzese, Ament, Gossard, McCready, Vedder)&nbsp;– 5:32
# „Oceans“ (Vedder, Gossard, Ament)&nbsp;– 2:42

;7" vinilas (JK) ir kasetė (JK)
# „Even Flow“ (nauja versija) (Vedder, Gossard)&nbsp;– 5:04
# „Oceans“ (remix) (Vedder, Gossard, Ament)&nbsp;– 2:46

;7" vinilas (Olandija) ir kasetė (Naujoji Zelandija)
# „Even Flow“ (Vedder, Gossard)&nbsp;– 4:53
# „Dirty Frank“ (Abbruzzese, Ament, Gossard, McCready, Vedder)&nbsp;– 5:32

## Topai

## Pasiekimai

## Nuorodos
* „Even Flow“ vaizdo klipas
Chvrches

**Chvrches** (tariama kaip „churches“, o rašoma **CHVRCHΞS**) – škotų synthpop grupė iš Glazgo, susikūrusi 2011 m. Debiutinis grupės albumas „The Bones of What You Believe“ buvo išleistas 2013 m. Antrasis albumas, „Every Open Eye“, išleistas 2015 m. rugsėjį.

2023 m. duomenimis, grupė yra išleidusi keturis studijinius albumus, iš kurių naujausiasis, „Screen Violence“, išleistas 2021 m. rugpjūtį.

## Grupės nariai
* Lauren Mayberry – vokalas, papildomi sintezatoriai, būgnai, perkusija
* Iain Cook – sintezatorius, pianinas, gitara, bosinė gitara, pritariamasis vokalas
* Martin Doherty – sintezatorius, sempleris, pianinas, gitara, bosinė gitara, vokalas

## Diskografija
* *[[The Bones of What You Believe]]* (2013)
* *[[Every Open Eye]]* (2015)
* *Love Is Dead* (2018)
* *Screen Violence* (2021)

## Išnašos

## Nuorodos
* 
*
The Bones of What You Believe

**The Bones of What You Believe** – debiutinis studijinis škotų synthpop grupės „Chvrches“ albumas, išleistas 2013 m. rugsėjo 20 d. Albumas susilaukė daug teigiamų kriktų įvertinimų, kurie gyrė Lauren Mayberry ir Iain Cook vokalus bei Martin Doherty sintezatorių naudojimą. Albumas debiutavo devintojoje vietoje Jungtinės Karalystės albumų reitinge, taip pat pateko į penkioliktuką JAV, Australijoje bei Airijoje.

## Dainų sąrašas

## Išnašos
Swings Both Ways

**Swings Both Ways** – dešimtasis studijinis britų atlikėjo Robbie Williams albumas, išleistas 2013 m. lapkričio 15 d. Tai – antrasis atlikėjo svingo albumas nuo 2001 m. išleisto „Swing When You're Winning“. Taip pat, tai – pirmasis albumas nuo 2002 m. išleisto „Escapology“, kurį prodiusavo Guy Chambers. Nepaisant vidutiniškų kritikų įvertinimų, albumas debiutavo pirmoje vietoje šalies albumų reitinge, tapdamas tūkstantuoju albumu, pasiekusiu pirmąją vietą. Taip pat tai buvo vienuoliktasis Williams albumas, pasiekęs reitingo viršūnę.

## Dainų sąrašas

## Išnašos
Trinktinis

**Trinktinis** – ežeras rytų Lietuvoje, Molėtų rajone, 3 km į pietryčius nuo Suginčių, Labanoro regioniniame parke. Ilgis iš šiaurės rytų į pietvakarius 0,4 km, plotis iki 0,2 km. Krantai aukšti, apaugę mišku, pietinis žemas, pelkėtas. Šiaurėje sąsiauriu jungiasi su Želvų ežeru. Remiantis Lietuvos ežerų kadastro duomenimis, Trinktinis yra Želvų ežero dalis (kodas 12231760).

Trinktinio vakarinėje pakrantėje stūkso Kulionių piliakalnis, rytinėje – Lietuvos etnokosmologijos muziejus (Kulionyse).

## Etimologija

Ežero pavadinimas kildinamas nuo žodžio *trinkti* („plauti galvą“).

## Šaltiniai
Gilužis (Molėtų r., Čiulėnų sen.)

**Gilužis** – ežeras rytų Lietuvoje, Molėtų rajone, 3,5 km į pietryčius nuo Suginčių, Labanoro regioniniame parke. Ilgis iš šiaurės į pietus 0,51 km, plotis iki 0,25 km. Altitudė 146,2 m. Vakarinis ir šiaurinis krantai žemi, vietomis pelkėti, pietinis ir rytinis – statūs, apaugę Poviliškio mišku. Pietuose Gilužis protaka jungiasi su Ilgyno ežeru, šiaurės rytuose – su Lenktiniu. Priklauso Virintų ežero intako V-3 baseinui (Šventosios upės baseinas).

Prie Gilužio išsibarsčiusios Kulionių sodybos. Vakarine pakrante eina kelias Nr.2817 (Aidiečiai - Kulionys).

Ežero pavadinimas kildinamas nuo žodžio *gilus*.

## Šaltiniai
Lenktinis

**Lenktinis** – ežeras rytų Lietuvoje, Molėtų rajone, 3,5 km į pietryčius nuo Suginčių, Labanoro regioniniame parke. Ilgis iš rytų į vakarus 0,25 km, plotis iki 0,15 km. Altitudė 146,3 m. Krantai sausi, rytuose aukšti, apaugę mišku (Poviliškio miškas). Šiaurinėje pakrantėje plyti pievos. Pietvakariuose protaka jungiasi su Gilužiu, taip pat įteka upeliai iš Žalelio ežero ir Bliūdelio ežerėlio. Priklauso Virintų ežero intako V-3 baseinui (Virintos upės baseinas).

Prie Lenktinio išsibarsčiusios Kulionių kaimo sodybos. Pietinėje pakrantėje yra etnografinė sodyba, priklausanti Molėtų krašto muziejui.

Ežero pavadinimas kildinamas nuo žodžio *lenktinis* („dvilinkas, turintis lanko pavidalą“).

## Šaltiniai
Gavėnas (ežeras)

**Gavėnas** – ežeras rytų Lietuvoje, Molėtų rajone, 4 km į pietryčius nuo Suginčių, Labanoro regioniniame parke. Ežeras netaisyklingo pavidalo. Ilgis pietų-šiaurės-rytų kryptimi – 0,63 km, plotis – iki 0,16 km. Altitudė 145,9 m. Krantai daugiausia aukšti, šiaurinis žemas, pelkėtas. Pietuose auga Poviliškio miškas. Gavėnan šiaurės vakaruose įteka protaka iš Želvų ežero, yra šiaurės rytuose ištaka į Ilgyną (Virintos baseinas).

Prie Gavėno išsibarsčiusios Kulionių sodybos ir Sanklodiškių kaimas. Šiaurine pakrante eina kelias Nr.2817 (Aidiečiai – Kulionys).

## Etimologija

Ežero pavadinimas kildinamas nuo žodžio *gavėnis* („jaujoje gyvenanti būtybė“).

## Šaltiniai
Luiza Šarlotė Danė

**Luiza Šarlotė Danė** (; 1789 m. spalio 30 d. – 1864 m. kovo 28 d.) – Danijos princesė, Rusijos imperatoriaus Nikolajaus II prosenelė.

## Biografija

Princesė Luiza Šarlotė gimė Kristiansborgo rūmuose, Kopenhagoje, Danijos ir Norvegijos princo Frederiko ir Sofijos Friderikos Meklenburg šeimoje. 1839 metais, po pusbrolio Frederiko VI mirties, jo vyresnis brolis Kristijonas Frederikas tapo Danijos karaliumi Kristijonu VIII.

## Santuoka
1810 m. spalio 10 d. Amelienburgo rūmuose Luiza Šarlotė ištekėjo už landgrafo Vilhelmo Hessen-Kaselio. Jie turėjo keturis vaikus:

* Luiza Hessen-Kassel (1817 m. rugsėjo 7 d. – 1898 m. rugsėjo 29 d.), ištekėjo už Kristijono IX;
* Marija Luiza Šarlotė Hessen-Kassel (1814 m. gegužės 9 d. – 1895 m. liepos 28 d.), ištekėjo už princo Frydricho Augusto Anhalto;
* Frydrikas Vilhelmas Hessen-Kassel (1820 m. lapkričio 26 d. – 1864 m. spalio 14 d.).
* Augusta Hessen-Kassel – (1823 m. spalio 30 d. – 1899 m. liepos 17 d.). Ištekėjo už barono Karlo Frydriko fon Bliksen-Fineke;
* Sofija Vilhelmina Hessen-Kassel (1827 m. sausio 18 d. – 1827 m. gruodžio 20 d.).

1844 m. sausio 17 d. Luiza Šarlotė buvo apdovanota didžiojo kryžiaus Šventos Jekaterinos ordinu.

Landgrafienė Luiza Šarlotė mirė 1864 m. kovo 3 d. Kristiansborgo rūmuose.

## Išnašos

## Nuorodos
*
Nesvetimauk (filmas)

**Nesvetimauk** () – 1971 m. itališka erotinė komedija.

## Siužetas

Jaunas menininkas Pino įsimyli kaimynystėje gyvenančią merginą Mariją Terezą. Pastaroji, gyvenanti kartu su motina ir senele, yra itin dievobaiminga, priešingai nei Pino ir jo tėvas Džakomas, turintis sūnaus amžiaus meilužę studentę Nadiną. Santykiai tampa rimtesni, kuomet Pino, kad galėtų būti arčiau jos, pasisiūlo mokyti merginą lotynų kalbos. Deja, netrukus paaiškėja, kad vien to nepakaks norint būti arčiau mylimosios, nes apsireiškęs Marijos Terezos dėdė rimtai suabejoja Pino lotynų  kalbos žiniomis ir sugebėjimais mokyti...

## Pagrindiniai aktoriai
: *Aktorius – vaidmuo*
* Barbara Bouchet – Nadina
* Dado Crostarosa – Pino
* Simonetta Stefanelli – Marija Tereza
* Claudio Gora – Džakomas
* Marisa Merlini – Marijos Terezos motina
* Luciano Salce – Damiano
Strabag

**STRABAG SE** – viena didžiausių statybos ir inžinerijos bendrovių Europoje. Būstinė įsikūrusi Vienoje, Austrijoje.

## Didžiausi projektai
*Basros tarptautinis oro uostas, Irakas (1988 m.)
*Kopenhagos metro, Danija (2002 m.)
*Sofijos tarptautinis oro uostas - 2-asis terminalas, Bulgarija (2006 m.)
*Vrmaco tunelis, Juodkalnija (2007 m.)
*Limeriko tunelis, Airija (2010 m.)
*Niagaros trečiasis hidrotunelis, Kanada (2013 m.)

2015 m. kompanija laimėjo viešąjį konkursą Klaipėdos jūrų uosto vidinio laivybos kanalo gilinimo nuo 0,5 m iki 15 m gylio statybų darbams atlikti.

## Šaltiniai

## Nuorodos
* Oficiali svetainė
Pavojingas maršrutas

**Pavojingas maršrutas** () – 1967 m. sukurtas trileris pagal Andrew York novelę „The Eliminator“. Tuo metu buvo itin populiari šnipų tematika, tačiau juosta nesulaukė didesnio populiarumo.

## Pagrindiniai aktoriai
: *Aktorius – vaidmuo*
* Richard Johnson – Džonas Vaildas
* Carol Lynley – Žoslina
* Barbara Bouchet – Marita
* Sylvia Syms – Barbara
* Gordon Jackson – Brajenas
* Diana Dors – Ronda 
* Maurice Denham – Peteris 

## Turinys

Vaildas, slaptųjų tarnybų agentas, grįžta po sėkmingai įvykdytos misijos, ketindamas pasitraukti iš tarnybos. Jo valdžia neprieštarauja, tačiau prieš tai paveda jam atlikti paskutinę užduotį Čekoslovakijoje: nužudyti mokslininką, dirbantį amerikiečiams...
Rinkis sunkesnį kelią

**Rinkis sunkesnį kelią** () – 1975 m. sukurtas vesternas.

## Pagrindiniai aktoriai
: *Aktorius – vaidmuo*
* Lee Van Cleef – Kyferis
* Jim Brown – Paikas
* Fred Williamson – Tairis
* Catherine Spaak – Katerina
* Jim Kelly – Kaštokas
* Dana Andrews – Morganas
* Barry Sullivan – Keinas 

## Turinys

Juodaodis kaubojus Paikas mirštančiam rančos šeimininkui Bobui Morganui pažada nugabenti į jo namus Meksikoje 86 tūkstančius dolerių. Sužinoję apie tai, iš paskos jam leidžiasi įvairaus plauko nusikaltėliai, norintys pasisavinti pinigus. Juodaodis lošėjas Tairis taip pat trokšta pinigų, tačiau jis pasiūlo Paikui sandėrį: padėti jam kovoje su kitais varžovais ir kartu pasiekti Meksiką, kur jie tarpusavyje išsiaiškintų, kuris jų geresnis ir kuriam priklausytų pinigai...
Fortum

**Fortum Oyj** – Suomijos energetikos kompanija.

## Pajėgumai
Fortum priklauso 159 hidroelektrinės Švedijoje ir Suomijoje, kurių bendras pajėgumas yra 4600 MW elektros galios. Bendrovei taip pat priklauso 4 atominės elektrinės Švedijoje ir Suomijoje, 26 šiluminės jėgainės Šiaurės šalyse, Lenkijoje ir Rusijoje. Fortum yra penktas didžiausias šilumos gamintojas pasaulyje. Nuo 2013 m. bendrovė pradėjo vykdyti saulės energijos projektus Indijoje. Įmonės akcijomis prekiaujama „Nasdaq Helsinki“ vertybinių popierių biržoje.

## Nuorodos
* Oficiali svetainė
008, sunaikinimo operacija

**008, sunaikinimo operacija** () – 1967 m. Italijoje sukurtas ir Egipte nufilmuotas veiksmo filmas. Tai viena pirmųjų šnipų temos juostų, kurioje pagrindinį vaidmenį atliko moteris (aktorė Ingrid Schoeller).

## Pagrindiniai aktoriai
: *Aktorius – vaidmuo*
* Ingrid Schoeller – Makdonald, agentė 008
* Alberto Lupo – Frenkas Smitas, agentas 006
* Ivano Staccioli – Kempas
* Mark Trevor – vienuolis
* Omar El-Hariri – policijos pareigūnas
* George Wang 0 Tanaka 

## Turinys

Britų slaptosios tarnybos agentas 006 atvyksta į Kairą, kad kartu su amerikiečių agentu rastų pavogtą antiradaro sistemą. Paaiškėja, kad jo būsimas partneris agentas 008 yra moteris, tačiau susidūrimas su nusikaltėliu Kempu ir jo parankiniais jų užduotį dar labiau apsunkina. Sekdami pėdsakais, abu agentai atsiduri Šveicarijoje, tačiau 008 kyla įtarimas, kad kolega iš Britanijos dirba priešams...
Begėdė

**Begėdė** () – 1974 m. Italijoje sukurta drama apie pagyvenusio vyro romantiškus jausmus gerokai jaunesnei merginai.

## Turinys

Rašytojas Fabio, leidžiantis dienas saloje esančiame kurorte, atkreipia dėmesį į jauną merginą Ornelą, atostogaujančią su tėvais. Nors juos skiria ženklus amžiaus skirtumas, mergina susidomi rašytoju ir pradeda jį įvairiais būdais vilioti bei provokuoti, tačiau ne dėl noro piktybiškai erzinti, bet dėl savo pačios jaunatviško naivumo. Pradžioje Fabio, atsakantis į Ornelos žaidimus, galiausiai pasiduoda ir ją atstumia. Vis tik kai saloje pasirodo Fabio žmona Silvija, tai sukelia Ornelai tikrą pavydą...

## Pagrindiniai aktoriai
: *Aktorius – vaidmuo*
* Philippe Leroy – Fabio Lorenzis
* Leonora Fani – Ornela Bernardi
* Pupo De Luca – Nino Bernardis
* Dana Ghia – Klara
* Stefano Amato – Andrėja
* Barbara Bouchet – Silvija Lorenzi
* Carla Mancini
* Maria Pia Conte
Vilhelmas Hessen-Kassel

**Vilhelmas Hessen-Kassel** (; 1787 m. gruodžio 24 d., Birbichas, Visbadenas – 1867 m. rugsėjo 5 d., Kopenhaga) – Hesen-Kaselio landgrafas, Frydricho Hessen-Kassel ir Karolinos Nasau-Uzengen sūnus, Kopenhagos gubernatorius.

Nuo 1837 metų Vilhelmo namas buvo Rumpencheimo pilis, Ofenbache, kur laikas nuo laiko rinkosi visi Heseno giminės nariai.

1844 m. sausio 9 d. buvo apdovanotas Švento Andrejaus ordinu.

## Santuoka ir vaikai
1810 m. lapkričio 10 d. Amalienborge Vilhelmas vedė Luizą Šarlotę Danę.

Vaikai:
* Karolina Frderika Marija (1811 m. rugpjūčio 15 d. – 1829 m. gegužės 10 d.).
* Marija Luiza Šarlotė Hessen-Kassel (1814 m. gegužės 9 d. – 1895 m. liepos 28 d.). Ištekėjo už princo Frydriko Augusto Anhalt-Dessau;
* Luiza Hessen-Kassel (1817 m. rugsėjo 7 d. – 1898 m. rugsėjo 29 d.). Ištekėjo už Danijos karaliaus Kristijono IX;
* Frydrikas Vilhelmas Hessn-Kassel (1820 m. lapkričio 26 d. – 1884 m. spalio 14 d.). Hesen-Kaselio giminės galva. Vedė Aleksandrą Nikolajevną, imperatoriaus Nikolajaus I ir jo žmonos Aleksandros Fiodorovnos dukterį;
* Augusta Hessen-Kassel (1823 m. spalio 30 d. – 1899 m. liepos 17 d.). Ištekėjo už barono Karolio-Frederiko fon BNliksen-Fineke;
* Sofija Vilhelmina (1827 m. sausio 18 d. – gruodžio 20 d.).

## Išnašos

## Nuorodos
* Landgravial House of Hesse-Kassel 
* Датский королевский двор
Jeremy

**Jeremy** – amerikiečių alternatyvaus roko grupės „Pearl Jam“ daina. Dainai muziką parašė grupės bosistas Jeff Ament, o žodžius – vokalistas Eddie Vedder. Daina buvo išleista kaip trečiasis albumo „Ten“ singlas. Kartu buvo pridėtos dainos „Footsteps“ ir „Yellow Ledbetter“. Singlas pasiekė penktąją vietą „Billboard“ „Mainstream Rock“ ir „Modern Rock“ topuose.

Vedder dainą parašė perskaitęs straipsnį laikraštyje apie tai, kaip vienoje JAV mokykloje prieš visą klasę nusišovė mokinys. Tai pavaizduota ir vaizdo klipe, kuris buvo dažnai rodomas per MTV.

## Dainų sąrašas
;CD (JAV, Australija, Brazilija, Vokietija) ir kasetė (Australija ir Indonezija)
# „Jeremy“ (Eddie Vedder, Jeff Ament)&nbsp;– 4:49
# „Footsteps“ (gyvai) (Stone Gossard, Vedder)&nbsp;– 3:53
# „Yellow Ledbetter“ (Ament, Mike McCready, Vedder)&nbsp;– 5:04

;CD (JK)
# „Jeremy“ (singlo versija) (Vedder, Ament)&nbsp;– 4:46
# „Yellow Ledbetter“ (Ament, McCready, Vedder)&nbsp;– 5:04
# „Alive“ (gyvai) (Vedder, Gossard)&nbsp;– 4:55

;7" vinilas (JK) ir kasetė (JK)
# „Jeremy“ (singlo versija) (Vedder, Ament)&nbsp;– 4:46
# „Alive“ (gyvai) (Vedder, Gossard)&nbsp;– 4:55

;7" vinilas (Olandija)
# „Jeremy“ (Vedder, Ament)&nbsp;– 4:49
# „Footsteps“ (gyvai) (Gossard, Vedder)&nbsp;– 3:53

;7" vinilas (JAV)
# „Jeremy“ (singlo versija) (Vedder, Ament)&nbsp;– 5:18
# „Alive“ (Vedder, Gossard)&nbsp;– 5:40

;12" vinilas (JK)
# „Jeremy“ (Vedder, Ament)&nbsp;– 4:46
# „Footsteps“ (gyvai) (Gossard, Vedder)&nbsp;– 3:53
# „Alive“ (gyvai) (Vedder, Gossard)&nbsp;– 4:55

## Topai

## Pasiekimai

## Nuorodos
* „Jeremy“ vaizdo klipas
Oceans

**Oceans** – amerikiečių alternatyvaus roko grupės „Pearl Jam“ daina. Žodžius dainai parašė grupės vokalistas Eddie Vedder, o muziką – gitaristas Stone Gossard ir bosistas Jeff Ament. Daina buvo išleistas kaip ketvirtasis singlas iš albumo „Ten“. Dainai taip pat buvo sukurtas vaizdo klipas.

## Dainų sąrašas
# „Oceans“ (Gossard, Ament, Vedder)&nbsp;– 2:44
# „Why Go“ (gyvai) (Ament, Vedder)&nbsp;– 3:30
# „Deep“ (gyvai) (Gossard, Ament, Vedder)&nbsp;– 4:24
# „Alive“ (gyvai) (Gossard, Vedder)&nbsp;– 5:46

## Topai

## Nuorodos
* „Oceans“ vaizdo klipas
Kairių sąvartynas

**Kairių sąvartynas** – sąvartynas Kairiuose, Šiaulių rajone, naudotas 1965–2007 m.

## Istorija

Eksploatavimo metu sąvartyne kauptos Šiaulių miesto ir dalies Šiaulių rajono atliekos. Iki sąvartyno uždarymo jame sukaupta apie 1,3-1,6 mln. t atliekų (tikslus skaičius nežinomas, nes atliekų apskaita pradėta vesti tik 1999 m.). Sąvartyno uždarymas pradėtas 2006 m. pagal Europos Sąjungos ir Lietuvos Respublikos lėšomis finansuojamą projektą „Šiaulių regiono atliekų tvarkymo sistemos sukūrimas“, kurio metu turėjo būti uždaryti visi senieji komunalinių atliekų sąvartynai Šiaulių apskrityje. Uždarius sąvartyną, jo funkcijas perėmė 2007 m. vasario 23 d. baigtas statyti ir tų pačių metų balandžio 2 d. atidarytas naujas Aukštrakių sąvartynas.

## Uždarymas
Uždarius sąvartyną jo kaupas buvo uždengtas gruntu, užsėtas žole. Įrengta filtrato surinkimo sistema su siurblinėmis. Sąvartynas pritaikytas biodujų išgavimui: investavus 9 mln. litų pradėta biodujų gamyba, patenkinanti 70 % Kairių gyventojų poreikių, nors pagal pradinę prognozę išgaunamų biodujų kiekis turėjo būti keliskart didesnis.

## Šaltiniai
Daumantai Siesickiai

**Daumantai Siesickiai** – lietuviškos kilmės LDK didikų giminė.

## Istorija
Giminė kildinama iš Utenos kunigaikščio Romunto sūnaus Daumanto. Daumanto palikuonys Daumantai Siesickiai pastatė Siesikuose renesansinius rūmus.

## Giminės atstovai
* Gabrielius Daumantas Siesickis – Siesikų dvaro rūmų statytojas (?-1517)
* Broliai Abraomas Siesickis, Melchioras Siesickis ir Stanislovas Siesickis 1537 m. pastatė mūrinę Siesikų bažnyčią
* Mykolas Siesickis () – 1621 m. buvo Vilkmergės seniūnas
* Antanas Daumantas Siesickis – 1655 m. įsigijo Pienionių dvarą 
* Kazimieras Kristupas Daumantas Siesickis (?-1691 m. gegužės 26 d., ) – Vilkmergės pavieto pastalininkis (nuo 1650 m.), chorunžis (nuo 1659 m.), pavieto pasiuntinys 1659 m. Seime, kur tapo LDK iždo tribunolo deputatu. 1667-1687 m. Lietuvos didysis prievaizas. 1674 m. Jono Sobieskio elektorius.
* Mykolas Daumantas Siesickis (_ – 1674 m. Vilkmergės seniūnas, 1698-1713 m. Mstislavlio vaivada 
* Jonas Daumantas Siesickis () – 1707 m. Vilkmergės seniūnas
* Motiejus Daumantas Siesickis () - 1717 m. Vilkmergės pavieto maršalka.
* Marcijana Daumantaitė Siesickaitė – paskutinė Siesikų valdytoja, 1736 m. ištekėjusi už Mykolo Radvilos
* Severinas Daumantas Siesickis – mirė 1888 m., palaidotas Lyduokių kapinėse

## Dvarai

Vaizdas:Siesikai Castle.jpg|Siesikų dvaras XIX a.
|Vasaknų dvaro svirnas


## Šaltiniai

* Siesikų (Daugailių) dvaras
Nepakeliama būties lengvybė

**Nepakeliama būties lengvybė** () – 1988 m. JAV sukurta drama pagal Milan Kundera romaną. Filmo centre trijų draugų – chirurgo ir dviejų moterų, su kuriomis jį sieja intymūs ryšiai, istorija Prahos pavasario įvykių fone. 

Interneto svetainėje Rotten Tomatoes juosta vertinama 94% teigiamų atsiliepimų, o Amerikos filmų institutas (AFI) ją įtraukė tarp 100 geriausių meilės istorijų Amerikos kine. Lietuviški vertimai 1993, 2010 m.

## Pagrindiniai aktoriai
: *Aktorius – vaidmuo*
*  Daniel Day-Lewis – Tomas
* Juliette Binoche – Tereza
* Lena Olin – Sabina
* Derek de Lint – Francas
* Erland Josephson – ambasadorius
* Pavel Landovsky – Pavelas
* Stellan Skarsgard – inžinierius
* Tomek Bork – Jiržis 

## Turinys

Filmo pagrindinis herojus – Prahoje dirbantis sėkmingas chirurgas Tomas. Jis palaiko artimus santykius su menininke Sabina, su kuria tai pykstasi, tai vėl taikosi. Kartą jis nuvyksta į kitą miestą, kur susipažįsta su padavėja Tereza. Merginai padaro įspūdį išsilavinęs ir charizmatiškas gydytojas ir po kurio laiko ji nusprendžia atvykti pas jį į Prahą, taip gerokai sukomplikuodama jo laisvamanišką gyvenimą. Tomas paprašo Sabinos padėti rasti Terezai, kuri domisi fotografija, darbą. Ši pasipiktinusi, kad Tomas ir Sabina yra meilužiai, tačiau po kurio laiko tarp jų trijų užsimezga artimi ir intymūs santykiai. Netrukus Tomas ir Tereza susituokia, tačiau prasidėję politiniai neramumai ir sovietų armijos invazija paskatina juos išvykti į Šveicariją: pradžioje Sabina, po jos – ir Tomas su Tereza.

Ženevoje Sabina susipažįsta su vedusiu profesoriumi Francu, kuris po kurio laiko dėl jos palieka šeimą. Tomas su Tereza taip pat mėgina pritapti šalyje, tačiau matydama, kad vyro dėmesys kitoms moterims nemažėja, ji nusprendžia grįžti į Prahą. Likęs vienas, Tomas taip pat nusprendžia grįžti, kad būtų kartu su žmona...

## Pagrindiniai apdovanojimai
Vinčesteris ‘73

**Vinčesteris ‘73** () – 1950 m. JAV sukurtas nespalvotas vesternas.

## Pagrindiniai aktoriai
: *Aktorius – vaidmuo*
*  James Stewart – Linas MakAdamas
* Shelley Winters – Lola Maner
* Dan Duryea – Vakas Džonis Dynas
* Stephen McNally – „Olandas“ Henris Braunas
* Millard Mitchell – Frenkis Vilsonas
* Charles Drake – Styvas Mileris
* Will Geer – Vaitas Erpas
* Rock Hudson – Jaunasis Jautis
* Tony Curtis

## Turinys

1876-ieji metai, Dodž Sitis. Mieste, kuriame tvarką palaiko šerifas Vaitas Erpas, dalyvauti šaudymo varžybose susirenka  geriausi Laukinių Vakarų šauliai. Prizas – ypatingas Vinčesterio gamybos šautuvas; tokį, kaip manoma, pavyksta pagaminti tobulą vieną iš 20 tūkstančių.

Turnyrą laimi Linas MakAdamas, tačiau jo senas priešininkas ir turnyro oponentas „Olandas“ Henris Braunas su dviem sėbrais užpuola nugalėtoją, atima prizą ir sprunka į prerijas. Atsigavęs MakAdamas leidžiasi iš paskos, tačiau tuo tarpu prasideda indėnų puolimas...
Frydrichas Hessen-Kassel

**Frydrichas III Hessen-Kassel** (; 1747 m. rugsėjo 11 d., Kaselis – 1837 m. gegužės 20 d., Kaselis) – Hesen-Kaselio princas. Heseno giminės, nevaldančios šakos pradininkas. Danijos generolas.

Princo Frydricho II Hessen-Kassel ir princesės Marijos Hanoverės jaunesnysis sūnus.

## Šeima ir vaikai
1786 metų gruodžio 2 d. Frydrichas vedė princesę Karoliną Nassu-Uzingen, kunigaikščio Karolio Vilhelmo Nasau-Uzingen ir Karolinos Leiningen-Dagsburg-Geidensheim dukteį. Toje santuokoje gimė:
* Vilhelmas Hessen-Kassel (1787 m. gruodžio 24 d. – 1867 m. rugsėjo 5 d.), vedęs Luizą Šarlotę Danę (1789–1864)
* Karlas Frydrichas (1789 m. kovo 9 d. – 1802 m. rugsėjo 10 d.)
* Frydrichas Vilhelmas (1790 m. balandžio 24 d. – 1876 m. spalio 25 d.)
* Luiudvikas Karlas (1791 m. lapkričio 12 d. – 1800 m. gegužės 12 d.)
* Jurgis Karlas (1793 m. sausio 14 d. – 1881 m. kovo 4 d.)
* Luiza Karolina Marija Friderika (1794 m. balandžio 9 d. – 1881 m. kovo 16 d.)
* Marija Hessen-Kassel (1796 m. sausio 21 d. – 1880 m. gruodžio 30 d.)
* Augusta Hessen-Kassel (1797 m. liepos 25 d. – 1889 m. balandžio 6 d.)

## Nuorodos
Ramucirumabas

**Ramucirumabas** – monokloninis antikūnas, vaistas skirtas gydyti pažengusiam ar išplitusiam skrandžio vėžiui. Vaistas jungiasi prie endotelio augimo faktoriaus (VEGF) receptorių ir juos blokuoja. Šitaip yra slopinamas vėžio kraujagyslių augimas, dėl to navikas nustoja augti arba sumažėja. Vaistas ligoniui skiriamas vienso valandos trukmės infuzija į veną dviejų savaičių dažnumo ciklais.

## Šaltiniai
Panobinostatas

**Panobinostatas** – histonų deacetilazės inhibitoriams priskiriamas medikamentas. Jis egzistuoja tabletės forma. Panobinostatas efektyvus gydant mielominę ligą, jis skiriamas kartu su bortezomibu ir deksametazonu. Vaistas toliau tiriamas klinikiniuose tyrimuose su limfomomis sergančiais ligoniais. Jis gaminamas farmacinės kompanijos „Novartis“.

## Šaltiniai
Pazopanibas

**Pazopanibas** – tirozinkinazės inhibitorius, vaistas, skiriamas išplitusio ar metastazavusio inkstų vėžio, sarkomos ir kiaušidžių vėžio gydymui. Jis slopina naviko ląstelės fermentus kinazes, atsakingus už jų augimą ir dalijimąsi.
Inkstų vėžio gydymui pazopanibas gali būti skiriamas kaip pirmos eilės preparatas. Kiaušidžių vėžiui gydyti jis gali būti skiriamas po operacijos ir jau skirtos chemoterapijos, kaip palaikomasis gydymas – tai atitolina ligos progresavimą, tačiau neturi įtakos bendram išgyvenamumui. Daugelio reguliavimo institucijų visame pasaulyje patvirtintas inkstų ląstelių karcinomai ir minkštųjų audinių sarkomai gydyti.

## Šaltiniai
Ki Sung-Yueng

**Ki Sunjėngas** (; g. 1989 m. sausio 24 d., Kvandžu, Pietų Korėjoje) – korėjiečių futbolininkas.

## Karjera
Kitados rungtyniavo Premier lygos klube „Newcastle United“ ir buvo Pietų Korėjos rinktinės kapitonas. 

Ki Son Jonas gerai žinomas dėl savo įžvalgumo, technikos, tolimų perdavimų ir mušimo gebėjimų bei gerų baudos smūgių.

## Rinktinė
Ki Sunjėngas debiutavo Pietų Korėjos rinktinėje 2007 m. ir jai atstovavo daugiau nei 70 kartų. Jis dalyvavo 2010 m. ir 2014 m. pasaulio futbolo čempionatuose bei 2011 m. ir 2015 m. AFC Azijos taurėse. Jis taip pat atstovavo savo rinktinei Olimpinėse žaidynėse 2008 m. ir 2012 m. (pastarosiose pelnė bronzos medalį).

## Dalyvavimas čempionatuose

|}

## Išnašos

## Nuorodos
* 
*
Mitotanas

**Mitotanas** – vaistas, skiriamas antinksčių vėžio gydymui. Tai yra insekticido DDT darinys. Mitotanas slopina antinksčių žievės funkciją ir slopina joje sintetinamų hormonų poveikį. Jis skiriamas po antinksčių vėžio operacijos, prailgina laiką iki ligos progresavimo. Taip pat vaistas gali būti skiriamas ligoniams, kurių vėžys išplitęs ir metastazavęs.

## Naudojimas veterinarijoje
Mitotanas taip pat yra naudojamas gydant šunis, kurie serga Kušingo liga.

## Nuorodos
*
Justyna Kowalczyk

**Justina Kovalčikė** (; g. 1983 m. sausio 19 d., Limonovoje, Lenkioje) – lenkų lygumų slidininkė, olimpietė.

## Biografija
Nuo 2000 m. J. Kovalčikė dukart tapo olimpine čempione ir dukart pasaulio čempione. Taip pat ji vienintelė slidininkė, laimėjusi „Tour de Ski“ varžybas keturis kartus iš eilės ir viena iš kelių moterų slidininkių, laimėjusių FIS lygumų slidinėjimo pasaulio taurę tris kartus iš eilės. Be to, J. Kovalčikei priklauso „Tour de Ski“ pergalių rekordas. 2015 m. ji laimėjo „Vasaloppet“ slidinėjimo maratoną. Katovicų sporto klubo AZS AWF narė. Treneris – Aleksander Wierietielny.

## Šaltiniai
Mieloji Čaritė

**Mieloji Čaritė** () – 1969 m. JAV sukurtas ir 3 Oskarams nominuotas muzikinis filmas, kurį režisieriu Bob Fosse sukūrė pagal to paties pavadinimo 1966 m. Brodvėjuje paties pastatytą miuziklą, savo ruožtu sukurtą pagal Federico Fellini juostą „Kalabrijos naktys“.

Režisierius nufilmavo ir alternatyvią filmo pabaigą, jei pirmoji būtų neįtikusi kino studijai. Ją galima rasti oficialiuose filmo DVD.

## Pagrindiniai aktoriai
: *Aktorius – vaidmuo*
*  Shirley MacLaine – Čaritė
* John McMartin – Oskaras
* Ricardo Montalban – Vitorijo
* Sammy Davis Jr. – Didysis Tėtušis
* Chita Rivera – Nikė 
* Barbara Bouchet – Uršula

## Apdovanojimai
* Oskaras (nominacija) – geriausios dekoracijos
* Oskaras (nominacija) – geriausi kostiumai
* Oskaras (nominacija) – geriausia muzika
* Auksinis gaublys (nominacija) – geriausia komedijos/miuziklo aktorė (S. MacLaine)
* Laurel apdovanojimas (nominacija) – geriausias miuziklas
* Laurel apdovanojimas (nominacija) – geriausia aktorė (S. MacLaine)
Kastro vienuolyno vyresnioji

**Kastro vienuolyno vyresnioji** () – 1974 m. Italijoje sukurtas trileris pagal to paties padavinimo Stendalio romaną. 

## Pagrindiniai aktoriai
: *Aktorius – vaidmuo*
*  Barbara Bouchet – abatė Elena
* Pier Paolo Capponi – monsinjoras Frančesko
* Ida Galli – sesuo Margarita
* Antonio Cantafora – Džulijus
* Luciana Turina – sesuo Rufina
* Ciro Ippolito – Čezarė 
* Serena Spaziani – sesuo Agata

## Turinys

Jaunos moters Elenos šeima, norėdama ją apsaugoti nuo pabudusių jausmų vienam nusikaltėliui, išsiuntė ją į vienuolyną. Po kurio laiko ji sužinojo, kad mylimasis žuvo, mėgindamas ją aplankyti, tačiau Elena nusprendžia likti vienuolyne ir ilgainiui tampa jo vyresniąja. Netrukus seksualumu spinduliuojanti vienuolė užmezga intymius ryšius su vietos vyskupu, tačiau po kurio laiko ji pasijunta nėščia...
Go (Pearl Jam daina)

**Go** – amerikiečių alternatyvaus roko grupės „Pearl Jam“ daina, išleista 1993 m. spalį kaip pirmasis albumo „Vs.“ singlas. Dainai žodžius parašė vokalistas Eddie Vedder, o muziką – tuometinis būgnininkas Dave Abbruzzese. Kartu single buvo pridėtos dainos „Elderly Woman Behind the Counter in a Small Town“ ir „Alone“. Singlas pasiekė trečiąją vietą „Billboard Mainstream Rock Tracks“ tope, taip pat buvo įtrauktas į grupės geriausių dainų rinkinį „Rearviewmirror (Greatest Hits 1991–2003)“.

## Dainų sąrašas
;CD (JAV, Australija, Austrija, Kanada, Europa) ir kasetė (Australija, Indonezija, Tailandas)
# „Go“&nbsp;– 3:13
# „Elderly Woman Behind the Counter in a Small Town“ (akustinė versija)&nbsp;– 3:18
# „Alone“&nbsp;– 3:35

;CD (Austrija ir Olandija)
# „Go“&nbsp;– 3:13
# „Elderly Woman Behind the Counter in a Small Town“ (akustinė versija)&nbsp;– 3:18

;CD (JK) ir 12" vinilas (JK)
# „Go“&nbsp;– 3:13
# „Elderly Woman Behind the Counter in a Small Town“ (akustinė versija)&nbsp;– 3:18
# „Alone“&nbsp;– 3:35

## Topai
Tame Impala

**Tame Impala** – australų roko grupė iš Perto. Grupę 2007 m. įkūrė Kevin Parker, kuris iki šiol yra visų dainų kūrėjas ir įrašuose groja beveik vien tik jis. Grupė išgarsėjo 2010 m. išleidusi, debiutinį albumą „Innerspeaker“. 2012 m. išleistas antrasis grupės albumas „Lonerism“, kuris susilaukė pasisekimo tarp kritikų. 2015 m. liepą pasirodė trečiasis grupės albumas „Currents“, kuris buvo komerciškai labai sėkmingas.

2025 m. duomenimis, grupė yra išleidusi penkis studijinius albumus, iš kurių naujausiasis, „Deadbeat“, išleistas 2025 m. spalį.

## Grupės nariai
### Studijinė grupė
* Kevin Parker – vokalas ir visi instrumentai, prodiusavimas (2007–dabar)

### Koncertinė grupė
* Kevin Parker – vokalas, gitara (2007–dabar), sintezatorius (2019–dabar)
* Jay Watson – sintezatorius, klavišiniai (2012–dabar), pritariamasis vokalas (2007–dabar), būgnai (2007–2012), gitara (2013–2017, 2025–dabar)
* Dominic Simper – gitara, sintezatorius, klavišiniai (2010–dabar), bosinė gitara (2007–2013)
* Cam Avery – bosinė gitara, sintezatorius, pritariamasis vokalas (2013–dabar)
* Julien Barbagallo – būgnai, pritariamasis vokalas (2012–dabar), sintezatorius (2025–dabar)
* Rafael Lazzaro-Colon – perkusija (2019–dabar)
* James Ireland – gitara, sintezatorius, perkusija, būgnai (2025–dabar)

### Buvę koncertinės grupės nariai
* Nick Allbrook – bosinė gitara, gitara, sintezatorius (2009–2013)
* Loren Humphrey – būgnai (2019)

## Diskografija
* *[[Innerspeaker]]* (2010)
* *[[Lonerism]]* (2012)
* *[[Currents]]* (2015)
* *The Slow Rush* (2020)
* *Deadbeat* (2025)

## Išnašos

## Nuorodos
* 
*
Ledo peilis

**Ledo peilis** () – 1974 m. Italijoje sukurtas giallo stiliaus filmas.

## Pagrindiniai aktoriai
: *Aktorius – vaidmuo*
* Carroll Baker – Marta Koldvel
* Alan Scott – gydytojas Loranas
* Evelyn Stewart – Džeinė Eskot
* Eduardo Fajardo – Markus
* Silvia Monelli – Enė Briton
* Franco Fantasia – inspektorius Diuranas

## Turinys

Trylikametė Marta, tapusi savo tėvų mirties liudininke, prarado gebėjimą kalbėti. Dabar jau suaugusi ji gyvena Ispanijos provincijoje kartu su dėde Ralfu ir tarnaite. Jų aplankyti atvyksta teta, dainininkė Džeinė, kuri dar tą pačią naktį nužudoma. Netrukus apylinkėje prasideda virtinė žmogžudysčių, kurių aukomis tampa jaunos merginos, o netoliese paliekami satanistiniai ženklai siūlo idėją, kad visų mirčių tikslas yra aukojimas. Atrodo, kad sekanti auka turėtų būti Marta, tačiau įvykiai pradeda rutuliotis netikėta linkme...
Mirties nuosprendis (filmas)

**Mirties nuosprendis** () – 1968 m. Italijoje sukurtas vesternas. Filmas priskiriamas neoficialiems Džango filmams, nes kai kuriose šalyse (pvz. Vokietijoje) pagrindinis herojus vadinamas Džango.

## Pagrindiniai aktoriai
: *Aktorius – vaidmuo*
* Robin Clarke – Kešas / Džango
* Richard Conte – Diazas
* Enrico Maria Salerno – Montero 
* Adolfo Celi – Boldvinas
* Tomas Milian – O‘Hara
* Eleonora Brown 
* Lili Lembo
* Luciano Rossi

## Turinys

Filmas suskirstytas į 4 epizodus. Vienišas klajūnas, vardu Kešas (Džango), keliauja po Laukinius vakarus ieškodamas keturių žmogžudžių, kadaise nužudžiusių jo brolį, kad įvykdytų savo teisingumą...
Argumentas

**Argumentas** gali reikšti:

* Argumentas – ką nors pagrindžiantis, įrodantis teiginys arba teiginių seka (logikoje, filosofijoje).
* Argumentas – matematinės operacijos argumentas, operandas.
* Argumentas – predikato priklausinys (gramatikoje), aktantas.
Marija Amalija Ketler

**Marija Ana Amalija Ketler** (; 1663 m. birželio 12 d., Mitava – 1711 m. birželio 16 d., Vailmiunsteris) – Kuršo princesė iš aristokratiškos Ketlerių giminės, ištekėjusi Hesen-Kaselio landgrafienė. Švedijos karaliaus Frederiko I motina.

## Biografija
Amalija buvo Kuršo hercogo Jokūbo Ketlerio (1610–1662) ir jo žmonos Luizos Šarlotės Brandenburgės duktė.

1673 m. gegužės 21 d. Kaselyje ji ištekėjo už landgrafo Karolio Hesen-Kaselio (1654–1730). Pradžioje Amalija buvo sužadėta su Karolio vyresniuoju broliu, Vilhelmu VII, kuris mirė būdamas 19 metų per kavalerijos žirgų lenktynėse Paryžiuje.

Amalijos nurodymu Kaselyje buvo įkurtas parkas *Karlsaue* su baseinu iš marmuro, kuriame žymus Promos skulptorius Pjeras Etjenas Mono (1657–1733) išraižė reljefą, vaizduojantį Mariją Amaliją. Amžininkų atsiminimuose princesė išliko pamaldi, nereikli ir jautri kitiems žmonėms. Kartu su savo sūnumi Maksimilijonu 1699 metais įsigijo Zenzenšteino pilį. Palaidota Kaselio Šv Martyno bažnyčioje.

## Vaikai
# Vilhelmas (1674–1676)
# Karolis (1675–1677)
# Fredrikas I (1676–1751), Švedijos karalius, Hesen-Kaselio landgrafas
# Kristijonas (*/† 1677)
# Šarliotė Sofija (1678–1749)
# Karolis (1680–1702)
# Vilhelmas (1682–1760), Hesen-Kaselio landgrafas
# Leopoldas (1684–1704)
# Liudvigas (1686–1706)
# Marija-Luiza (1688–1765)
# Maksimilianas (1689–1753)
# Jurgis (1691–1755)
# Eleonora (*/† 1694)
# Vilhelmina-Šarlotė (1695–1722)

## Literatūra
* Christian Röth: ''Geschichte von Hessen'' S. 305
* Ulrich Schoenborn: *Mit Herz und Verstand: Biographie und Lebenswelt der Töchter Herzog Jakobs von Kurland in Hessen-Homburg, Herford und Hessen-Kassel*, Hamburg, *Kovač-Verlag*, 2010, ISBN=978-3-8300-4667-7

## Nuorodos

|-
Operandas

**Operandas** – kokios nors matematinės operacijos (funkcijos) argumentas, dydis, su kuriuo atliekamas veiksmas.

Toliau pateikiamas aritmetinės operacijos ir operandų pavyzdys:

:3 + 6 = 9\;

'+' yra matematinės operacijos, vadinamos sudėtimi, simbolinis žymėjimas. 

**Operandai** '3' ir '6' yra sudėties operacijos argumentai.

Operacijos rezultatas yra skaičius 9.

Kaip operando sinonimas dažnai vartojamas terminas **argumentas**.

Operacijos ir operandai gali būti užrašomi trimis būdais:

:1 + 2\; (operacijos ženklas tarp operandų);

:+\;1\;2 (operacijos ženklas prieš operandus);

:1\;2\;+ (operacijos ženklas po operandų).

Analizuojant operacijas dažnai yra svarbi operandų tvarka. Dažniausiai sutinkamas užrašymo būdas, kai operacijos ženklas yra tarp operandų.

## Programavimas
Programavime operando sąvoka yra tapati sąvokai matematikoje. Pavyzdžiui, asemblerio kalboje instrukcija perkelti registro 'AX' turinį į registrą 'DS':

:MOV &nbsp; DS, AX

## Šaltiniai
Neill Blomkamp

**Nilas Blomkampas** (; g. 1979 m. rugsėjo 17 d., Johanesburge, Pietų Afrikos Respublikoje) – Pietų Afrikos Respublikos ir Kanados kino prodiuseris ir režisierius. N. Blomkampas pasižymi savo dokumentinio kino, rankinės vaizdo kameros, „cinéma vérité“ realistiniu stiliumi. Jis savo kūryboje derina natūralistinę ir fotorealistinę kompiuterinę grafiką. Jis yra geriausiai žinomas kaip kritiškai ir finansiškai sėkmingų mokslinės fantastikos filmų „9-asis rajonas“ ir „Eliziejus“ scenaristas ir režisierius. Jis dažnai bendradarbiauja su Pietų Afrikos Respublikos aktoriumi Sharlto Copley. Jis gyvena Vankuveryje, Kanadoje.

## Filmografija
* *[[9-asis rajonas (filmas)|9-asis rajonas]]* (2009)
* *[[Eliziejus (filmas)|Eliziejus]]* (2013)
* *[[Čapis]]* (2015)
* *[[Svetimas 5]]*
Chameleonas (filmas)

**Chameleonas** () – 2010 m. sukurtas tikra istorija paremtas filmas apie Frédéric Bourdin, žmogų, kuris visoje Europoje pagarsėjo tuo, kad įvairiose šalyse gyvendavo pasisavinęs kitų žmonių tapatybes.

## Pagrindiniai aktoriai
: *Aktorius – vaidmuo*
* Marc-André Grondin  - Frederikas Fortinas / Nikolas Markas Rendelas
* Famke Janssen – FTB agentė Dženifer Džonson
*  Ellen Barkin – Kimberlė Miler
* Emilie de Ravin – Keitė Džensen
* Tory Kittles – Denas Praisas
* Brian Geraghty – Brajenas Džensenas
* Nick Stahl – Brendonas Keriganas 

## Turinys

Praėjus 4 metams po to, kai buvo paskelbtas dingusiu be žinios, Prancūzijoje apsireiškia 16-metis Nikolas Markas Rendelas, tvirtinantis, kad buvo pagrobtas ir iš JAV nugabentas į Europą.

Kadangi praėjo keletas metų, kai kurie artimieji (sesuo Keitė) jį pripažįsta Nikolu, kiti (brolis ir motina) ignoruoja, tačiau visa ši istorija kelia įtarimų FTB, kurie įsitikinę, kad atsiradęs asmuo nėra tas, kuo dedasi. Atlikus DNR tyrimą paaiškėja, kad taip ir yra, tačiau dar keisčiau, kad net ir gavusi įrodymų, šeima neskuba Nikolo atsižadėti...
Georgios Achilleos

**Georgios Achilleos** (g. 1980 m. gruodžio 24 d.) – Kipro sportinio šaudymo atstovas, kuris specializuojasi šaudyme į skrendančius taikinius apvalioje aikštelėje. Pasaulio čempionas ir rekordininkas. 2004 m. ir 2008 m. Kipro olimpinis vėliavnešys.

## Biografija
1998 m. šaulys tapo pasaulio jaunimo vicečempionu, o po metų vykusiame pasaulio jaunimo čempionate - planetos čempionu. 2000 m. Achilleos pelnė savo pirmąjį suaugusiųjų tarptautinį medalį - bronzą pasaulio taurės etape. 2000 m. vasaros olimpinėse žaidynėse kiprietis atrankoje surinko 119 taškų ir į finalą nepateko. Galutinėje įskaitoje jis tenkinosi 23-iąją vieta. 2004 m. vasaros olimpinėse žaidynėse užimta aukšta 9-oji vieta. 2007 m. Georgios Achilleos pelnė aukso medalius visose pagrindinėse sezono varžybose: Europos čempionate, pasaulio taurės finale ir pasaulio čempionate. 2008 m. vasaros olimpinėse žaidynėse Achilleos pirmą kartą įveikė kvalifikacinį barjerą, bet finale galiausiai nusileidęs kitiems pajėgiems sportininkams jis liko 5-oje vietoje. 2010 m. pasaulio čempionate bei 2012 m. ir 2013 m. Europos čempionatuose iškovoti bronzos medaliai. 2012 m. vasaros olimpinėse žaidynėse kiprietis liko 11-oje vietoje. 2015 m. liepos 27 d. Kipre vykusiame pasaulio taurės etape sportininkas pataikė į visus 125-is skriejančius taikinius ir pasiekė pasaulio rekordą. Achilleos yra septintasis šaulys užfiksavęs pasaulio rekordą po 2005 m. taisyklių pakeitimų.

## Pasaulio rekordai

## Šaltiniai